**Læserbrev**

**Borgerinddragelse eller skinmanøvre?**

Tirsdag den 19. juli kan man i en salgsannonce fra en ejendomsmægler erfare at Randers Kommune og K/S Thors bakke udbyder delområde 4 på Thors Bakke til salg. Iflg. Salgsannoncen er en af betingelserne at en evt. køber skal anlægge den såkaldte Thors Trappe og overdrage den til grundejerforeningen.

Men lokalplansforslag 581 Thors Bakke, hvor Thors Trappe indgår, har en høringsfrist frem til den 7. september 2016!

Citat fra kommunens vejledning for lokalplanen:

**”Hvad er formålet med lokalplaner?**

Formålet med lokalplanpligten er at opnå større sammenhæng i planlægningen

og inddrage borgerne heri.

**Borgernes indflydelse**

Borgerinddragelse er en vigtig del af planlægningen på alle niveauer.

Derfor udarbejdes lokalplanen i første omgang som et forslag, der offentliggøres

i mindst 8 uger med henblik på, at borgere får adgang til

at se og kommentere forslaget. Herefter vurderer byrådet eventuelle

indsigelser og ændringsforslag, inden planen kan vedtages endeligt.”

Citat slut.

 Ved at sætte dele af et område, der er omfattet af et lokalplansforslag, til salg, indeholdende betingelser der er omfattet af lokalplanen, der jo stadig er i høring blandt byens borgere, demonstreres det med al tydelighed, at kommunen på forhånd agter at sidde eventuelle indsigelser mod lokalplansforslaget overhørig.

Dette er desværre ikke første gang. at Randers Kommunen på den måde demonstrerer, at man på forhånd agter at sidde evt. indsigelser fra borgerne overhørig.

**Et andet eksempel:**

I forhold til renoveringen af Hobrovejens Skole (Lokalplansforslag 636 med høringsfrist til den 3. august 2016) står der i lokalplanen, at de eksisterende vinduer, så vidt muligt skal renoveres og bevares, hvilket vi i Foreningen for By- og landskabskultur i Randers Kommune, kun kan bifalde.

Det er derfor med stor underen, at vi via dagspressen (Bladet Licitationen af 24. juni 2016) erfarer, at kommunen har afholdt licitation bl.a. med udskiftning af alle de originale vinduer til nye.

Vi ser det Igen som et eksempel på, at kommunen og dermed byrådet agter at tromle hen over eventuelle indsigelser og har haft det til hensigt fra start.

Med de ovenstående eksempler kommer det ovenstående citat fra vejledningen til lokalplansforslaget til at lyde hult.

Jeg vil understrege, at foreningen på ingen måde er i mod udvikling og nytænkning i Randers Kommune MEN!

Vort byråd er valgt på demokratisk vis til at varetage kommunens administration og udvikling, men som borger og vælger kan man med ovenstående eksempler komme i tvivl om, hvor vidt politikkerne har lyst til at tage borgernes mening alvorlig ud over når der er kommunalvalg, eller er borgerinddragelse blot er en skinmanøvre?

Jan Nørskov

Formand

Foreningen for By- og landskabskultur i Randers Kommune.